PNUD Moldova invită femeile cu activități economice în domeniul agriculturii să participe la o serie de sesiuni de informare online privind concursul de proiecte, deschis în perioada 20 martie-15 aprilie 2024, în cadrul Programului de suport financiar pentru tranziția la energia verde.  
La sesiunile de informare vor fi prezentate activitățile eligibile de finanțare, condițiile de participare, regulile și procedurile de înaintare a propunerilor de proiecte, dar și recomandări la completarea dosarului. Participantele vor avea posibilitatea să adreseze întrebări și să primească răspunsuri pentru a clarifica toate aspectele legate de acest apel de proiecte.
Așteptăm la sesiuni femeile și antreprenoarele din raioanele Telenești, Ungheni, Șoldănești, Hîncești, Sîngerei, Briceni, Orhei, Strășeni, Criuleni, Dubăsari, Florești, Rezina, Cantemir, Căușeni, Cahul, Taraclia, care practică activități economice agricole la nivel de gospodărie casnică, gestionează gospodării țărănești, întreprinderi individuale, SRL-uri, asociații de întreprinzători.

Sesiunile online vor avea loc pe 8 și 9 aprilie 2024, cu începere de la orele 10.00 pe platforma zoom.

Doritoarele de a participa trebuie să se înregistreze, completând următorul formular:  
https://docs.google.com/forms/d/e/1FAIpQLSdyhC3Jd1nCOS3-49JIUfFeuu2FT_KFnte_pYSAdX3zNP4aNw/viewform
Data limita de înregistrare la sesiunile online este 6 aprilie 2024, ora 17.00

Mai multe informații despre concursul de proiecte puteți accesa aici - https://sc.undp.md/tnddetails2/2842/
Asistența pentru tranziția la energia verde a activităților agricole gestionate de femei se acordă în cadrul proiectului comun al PNUD și FAO „Sprijin de urgență pentru producătorii agricoli în contextul crizei socio-economice, climatice și energetice”, susținut financiar de Agenția Elvețiană pentru Dezvoltare și Cooperare și proiectul „Răspunsul multidimensional la provocările emergente în materie de securitate umană”, finanțat de Guvernul Japoniei.
